Alining oʻldirilishi
Ali ibn Abu Tolib, toʻrtinchi roshidun xalifasi (656—661) va birinchi shia imomi 661-yil 28-yanvarda bomdod namozida oʻldirilgan, bu hijriy 40-yilning 19-Ramazoniga teng. Xorijiy Abdurrahmon ibn Muljam hozirgi Iroqning Kufa shahrida joylashgan Kufa masjidida uning boshiga zaharli qilich bilan urganidan taxminan ikki kun oʻtgach, u olgan jarohatlari tufayli vafot etdi. U vafot etganida oltmish ikki yoshda edi. Ibn Muljam 658-yil Nahravon jangida xorijiylarning magʻlubiyatidan oʻch olish maqsadida Alini oʻldirish niyatida Kufaga kirgan edi. U Kufada ikki sherigini, ya’ni Shabib ibn Bujra va Vardan ibn al-Mujolidni topdi. Ibn Muljamdan farqli oʻlaroq, bu ikkisining qilichlari Aliga tegmagan, lekin keyinchalik qoʻlga olinib oʻldiriladi. Ali oʻlimidan oldin ibn Muljamga nisbatan qasos qonunini adolat bilan qoʻllashni yoki uning butunlay kechirilishini soʻraydi. Ammo, keyinchalik ibn Muljalm Alining toʻngʻich oʻgʻli Hasan tomonidan qatl etiladi. Koʻpgina maʼlumotlarga koʻra, suiqasdda Kufon qabilasining nufuzli rahbari al-Ash'as ibn Qays ham ishtirok etgan. Alining oʻldirilishi uning ashaddiy dushmani Muoviyaga yoʻl ochdi, u tez orada Umaviylar xalifaligiga asos soldi. Kufa yaqinidagi Najafdagi Ali ziyoratgohi shia ziyoratchilari uchun asosiy manzil hisoblanadi.